Եվ եթե խոսք է բացվում երկրաշարժի մասին, և ամենքը հետ են տալիս իրենց հիշողության կծիկը, նախագահը զարմանալի այդ դեպքի նկարագիրը անելուց, ամեն անգամ հիշում է մազակալած երեսով, գլխի մազերը ցրիվ մի մարդու, որ նախասենյակում աղմկելուց հետո, երբ ինքը ներսից ձայն տվավ դռան մոտ կանգնած պահակին, թե ի՞նչ կա, ո՞վ է աղմկում, — հանկարծ ներս վազեց ու մի քանի քայլ անելուց հետո չոքեց, գլխարկը դեն շպրտեց ու ձեռքերը երկարեց: